Dole Food Company

Dole plc (aiemmin Dole Food Company) on irlantilais-amerikkalainen maatalouden monikansallinen konglomeraatti, joka on maailman suurin hedelmien ja vihannesten tuottaja.http://www.hoovers.com/company-information/cs/company-profile.dole_food_company_inc.46d53f7cb4d75bf6.html Yritys tuottaa muiden muassa banaaneja, ananaksia ja viinirypäleitä. Dole plc:n tuotemerkki on Dole.

 Historia 
Yhtiön historia alkaa Havaijilta, jossa perustettiin vuonna 1851 Castle & Cooke -niminen yritys. 

Vuonna 1901 James Dole perusti yrityksen nimeltä Hawaiian Pineapple Company. Vuonna 1932 Castle & Cooke osti 21 prosenttia Hawaiian Pineapple Companysta. Seuraavana vuonna yhtiö otti käyttöön Dole-brändin. Vuonna 1961 Castle & Cooke ja Dole fuusioituivat ja jatkoivat Dole-nimellä. 

Vuonna 1998 Hurrikaani Mitch aiheutti liiketoiminnalle vaikeuksia.

Vuonna 2013 toimitusjohtaja David Murdock vei yrityksen pois pörssistä.

Vuonna 2021 Dole Food Company yhdistyi irlantilaisen Total Produce plc:n kanssa ja syntyi Dole plc.

 Organisaatio 
Yhtiön pääkonttori on Irlannin Dublinissa.

Dole plc on vertikaalisesti integroitunut ja omistaa plantaaseja Väli-Amerikassa. Dole plc omistaa myös 19 laivaa. Ne muodostavat maailman suurimman lämpötilakontrolloidun laivaston.https://www.flexport.com/blog/why-dole-owns-container-ships/

 Tuotteet 
Dole myy muun muassa ananaksia, banaaneja ja marjoja.

 Lähteet 

Aiheesta muualla

http://www.dole.com/
http://www.dole.com/AboutDole (yrityksen historia)

Luokka:Yhdysvaltalaiset yritykset